Telemarkfestivalen

Telemarkfestivalen er en folkemusikkfestival som blir arrangert i Bø i Telemark fire dager i juli. Festivalen ble arrangert for første gang i 1990 og har vært arrangert hvert år siden. Festivalen har 4000–6500 besøkende hvert år. Festivalen arrangerer også konserter i Bø resten av året.

Telemarkfestivalen har norsk folkemusikk som basis, men har også en viss andel utenlandske artister i sitt program. Festivalen har lagt vekt på å både presentere tradisjonell folkemusikk og kombinasjoner av gammelt og nytt gjennom konserter, sessions og bestillingsverk. Det er også en omfattende kurs- og forelesningsvirksomhet knyttet til festivalen.

Festivalen har et sekretariat bestående av daglig leder i 100% stilling. Øvrig drift er basert på frivillig arbeid. Sittende styreleder er Heidi Elise Kvale.

 Artister 2011 
 Odd Nordstoga
 The Dubliners feat. Torgeir Straand
 Prøysenfolk med Ni Liv, Sondre Bratland, Ingebjørg Harman Bratland, Tuva Syvertsen, Jon Anders Halvorsen og Unni Boksasp.
 Hans Børli – nå med kvinnehand med Anne Marit Jacobsen, Benedicte Maurseth og Åsne Valland Nordli
 Favorittspelemenn med Nils Sletta, Egil Syversbråten, Per Anders Buen Garnås, Anne Hytta, Marie Tveiten og Erik Sollid
 ”Blåbærtur” av Jon Rørmark: Bestillingsverk for barn med Sirkusorkesteret og Camilla Granlien
 Folkemusikkasylet med Vigdis Hjort og Tuva Syvertsen
 Kim André Rysstad med band
 Salme, Segn og Solbøn på godvêrsbønedagen med Per Anders Buen Garnås og Ingvill Marit Buen Garnås
 Rhythms of Sweden (S)
 Unni Boksasp Ensemble
 Hazelius & Hedin (S)
/ SVER feat. Snakka San
 Slagr
 Kvedarmøte med Ragnhild Furholt og Astri Skarpengland
 Borgjakonserten med Ottar Kåsa

 Eksterne lenker 


Kategori:Musikkfestivaler i Telemark
Kategori:Repeterende arrangementer etablert i 1990
Kategori:Bø i Telemark
Kategori:Kultur i Midt-Telemark